Anarchopanda
Anarchopanda est persona partes in anni 2012 manifestationibus scholasticis Quebecensibus agens, qui gratuitati scholasticae favet. Pandae facie in manifestationibus versatur cum manifestantibus tum vigilibus amplexandis.

Historia et rationes 
Philosophiae professor in regionis Montis Regii collegio, qui antiquis sicut Platoni, Aristoteli Plotinoque praesertim studet et Graece legit, Anarchopanda primum die 8 Maii 2012 publicitus exstitit, ex quo multis manifestationibus adfuit.

Anarchopanda, anarchopacifismi fautor, se inter manifestantes vigilesque interponere, cum vigiles habeat depravate agere, vult, "neque autem pugnam eorum [discipulorum] prodere neque orationem avertere." In colloquio cum diario Le Devoir facto, consilium suum explanat violentiae vigilium adversari.

Priusquam primum pandae synthesin gessit, quae in E-Bay China sibi impetravit, vera eius specia septuagiens in manifestationibus Quebecensibus anni 2012 versatus est, eo consilio, ut manifestantes a vigilibus defenderet, quod autem "impossibile in rerum confusione" et "paternalisticum" ("Ego adultus vos infantes protego") habuit esse. Quam ob rem specie adulti ad manifestationes eundi finem fecit et synthesin praetulit pandae: "Rebus insolitis insolitum responsum."

Licet synthesis sua, quippe quae faciem tegeat, urbis legibus prohibeatur, se solum semel comprehensum esse dicit, cum laophorium, quo iter faciebat, a vigilibus constitum est. Anarchopanda praecipue Montis Regii manifestationibus adest, sed die 24 Maii 2012 Quebecum iit, ut una cum manifestantibus ambularet, prioris noctis comprehensione 176 hominum citatus.

Notae

Citationes in sermonem Latinum conversae 

 Gabriel Nadeau-Dubois

Nexus externi 
 
 Anarchopanda in situ interretiali Facebook
 Anarchopandae Twitter

Anarchistae
Incolae Quebeci
Homines pseudonymi
Nati saeculo 20
Homines vivi